**INDOKOLÁS**

**Röszke Község Önkormányzata Képviselő-testületének Szervezeti és Működési Szabályzatáról**

**szóló 13/2019. (X. 29.) önkormányzati rendelet módosításáról**

**szóló 19/2019. (XII. 12.) önkormányzati rendelethez**

**Általános indokolás**

Magyarország Alaptörvényének 32. cikk (1) bekezdésének d) pontja alapján a helyi önkormányzat a helyi közügyek intézése körében törvény keretei között meghatározza szervezeti és működési rendjét.

Röszke Község Önkormányzata Képviselő-testületének Szervezeti és Működési Szabályzatáról szóló 13/2019. (X. 29.) önkormányzati rendelet 1. melléklete, mely az önkormányzat alaptevékenységeinek kormányzati funkciók szerinti meghatározását tartalmazza, módosítása vált szükségessé tekintettel arra, hogy a kormányzati funkciók közzé szükséges felvenni a 013370 Informatikai fejlesztések, szolgáltatások elnevezésű kormányzati funkciót.

**Részletes indokolás**

A rendelet 1. §-a Röszke Község Önkormányzata Képviselő-testületének Szervezeti és Működési Szabályzatáról szóló 13/2019. (X. 29.) önkormányzati rendelet 1. mellékletét módosítja. A módosítással az 1. mellékletben felsorolt kormányzati funkciók közzé bekerül a 013370 Informatikai fejlesztések, szolgáltatások elnevezésű kormányzati funkció.

A rendelet 2. §-a hatályba léptető rendelkezést tartalmaz.